
VIRKSOMHETSPLAN 2026–2028
Gulset Nærmiljøsenter


1. Visjon og formål
Gulset Nærmiljøsenter skal bidra til å gjøre Gulset bydel til “den varme bydelen” – et inkluderende og trygt lokalsamfunn hvor folk i alle aldre og livssituasjoner kan møtes, delta og bidra. Senteret driver lavterskel møteplasser og aktiviteter i samarbeid med frivillige, offentlige og ideelle aktører, for å fremme fellesskap, trivsel og livskvalitet i nærmiljøet. 


2. Strategiske mål 2026–2028

2.1 Inkluderende møteplasser for alle
Gulset Nærmiljøsenter skal tilby og videreutvikle åpne, trygge og meningsfulle møteplasser for alle aldersgrupper.
Mål:
· Tilrettelegge og videreføre faste aktivitetstilbud
· Arrangere jevnlige temakvelder, sosiale treff og lavterskel aktiviteter slik at folk kan møte hverandre i fellesskap. 
· Samarbeide med lokale aktører og organisasjoner om felles aktiviteter 
Dette skal bidra til å styrke sosial inkludering og redusere ensomhet.

2.2 Barn, unge og familiesatsing
Nærmiljøsenteret skal bidra til trygge og utviklende arenaer for barn og unge, og støtte familier i nærmiljøet.
Mål:
· Fortsette og videreutvikle aktivitetstilbud for barn og unge, inkludert leksehjelp, lavterskelarrangementer, familieaktiviteter og ferieaktiviteter. 
· Styrke samarbeid med skoler, barnehager, fritidsklubb og lokale lag for å skape helhetlige tilbud for unge i bydelen. 
· Bidra til inkluderings- og utviklingsprosesser som skaper positivt fellesskap på tvers av alder, kultur og bakgrunn. 

2.3 Frivillighet og deltakelse
Frivillighet er kjernen i vår virksomhet. Nærmiljøsenteret skal styrke frivillig deltakelse og skape gode rammer for frivillig innsats.
Mål:
· Rekruttere, veilede og følge opp frivillige på en god måte. 
· Tilrettelegge for mange forskjellige frivilligroller, slik at flest mulig kan bidra med det de ønsker. 
· Samarbeide med andre frivilligsentraler for å styrke kunnskapsdeling og frivilligsamarbeid i regionen. 

2.4 Samarbeid med kommune og lokalt nærings- og foreningsliv
Gulset Nærmiljøsenter skal være en aktiv samarbeidspartner for kommunen, lokale aktører, lag og foreninger for å utvikle lokalsamfunnet.
Mål:
· Delta i relevante samarbeidsfora og planprosesser som påvirker bydelen. 
· Samarbeide om felles prosjekter og arrangementer, både frivillig- og offentlig initierte. 
· Synliggjøre nærmiljøsenterets rolle i lokale tiltak som bidrar til et mer inkluderende og aktivt samfunn. 

2.5 Aktiv deltakelse i områdesatsingen Gulset 2028
Gulset Nærmiljøsenter skal være en sentral aktør i områdesatsingen og bidra med frivillighetsperspektivet inn i utviklingsarbeidet i bydelen.
I perioden skal vi:
· Delta aktivt i relevante ressursgrupper/samarbeid
· Bidra til samskaping mellom beboere, kommune og organisasjoner
· Tilpasse prioriteringer slik at innsatsen gir varige effekter
Områdesatsingen skal ses i sammenheng med ordinær drift og ikke skape ubalanse i organisasjonens bærekraft.


2.5 Bærekraftig drift og økonomi
For å sikre virksomhetens langsiktige bærekraft skal Nærmiljøsenteret ha god økonomistyring og jobbe for stabile og forutsigbare finansieringsløsninger.
Mål:
· Opprettholde og styrke offentlig grunnfinansiering fra stat og kommune. 
· Arbeide for prosjektmidler og samarbeid som støtter strategiske målsettinger. 
· Sikre forsvarlig økonomistyring, rapportering og kontroll i samsvar med offentlige krav og god praksis. 


3. Organisering og ansvar
Styret har ansvar for strategisk styring, økonomi og prioriteringer.
Daglig leder har ansvar for den daglige gjennomføringen av planlagte aktiviteter og måloppnåelse.
Frivillig koordinator og øvrige ansatte har ansvar for å følge opp frivillige, planlegge aktivitetstilbud og bidra til samarbeid med eksterne aktører.


4. Prinsipper for perioden
Virksomheten skal:
· Være inkluderende og tilgjengelig for alle i bydelen.
· Bygge og styrke lokale fellesskap og nettverk.
· Være fleksibel og responsiv på behov i lokalmiljøet.
· Arbeide etter prinsipper for trygg og bærekraftig frivillig innsats. 

